Moses on pelannut Englannin alle 16-, 17-, 19- ja 21-vuotiaiden maajoukkueissa, mutta valitsi synnyinmaansa Nigerian aikuisten tasolla. Ensimmäisen A-maaottelunsa hän pelasi Afrikan-mestaruuskilpailujen karsintaottelussa Ruandaa vastaan helmikuussa 2012. Ensimmäiset kaksi maaottelumaaliaan hän teki Liberiaa vastaan saman vuoden lokakuussa. Hän pelasi viimeiset viisi ottelua Nigerian voittaessa Afrikan-mestaruuden 2013. Hän pelasi MM-kilpailuissa kaksi ottelua 2014 ja kolme ottelua 2018.